turjo4nis/wikipedia-bn-dump-20250701 huggingface dataset:
বিজয় সিং পথিক

বিজয় সিং পথিক (জন্ম ভূপ সিং ; ১৮৮২–১৯৫৪), যিনি রাষ্ট্রীয় পথিক নামে পরিচিত, ছিলেন একজন ভারতীয় বিপ্লবী। তিনিই প্রথম ভারতীয় বিপ্লবীদের মধ্যে যারা ব্রিটিশ শাসনের বিরুদ্ধে স্বাধীনতা আন্দোলনের মশাল জ্বালিয়েছিলেন। মোহনদাস কে. গান্ধী সত্যাগ্রহ আন্দোলন শুরু করার অনেক আগে, পথিক বীজলিয়া কৃষক আন্দোলনের সময় পরীক্ষা করেছিলেন। ১৯১৫ সালে লাহোর ষড়যন্ত্র মামলায় জড়ানোর পর, তিনি তার নাম পরিবর্তন করে বিজয় সিং পথিক রাখেন। বুলন্দশহর জেলায় ১৮৫৭ সালের সংগ্রামে তাঁর পিতামহের আত্মত্যাগ তাঁকে স্বাধীনতা সংগ্রামী হতে গভীরভাবে প্রভাবিত করেছিল।

প্রারম্ভিক জীবন 
পথিক ১৮৮২ সালে বুলন্দশহর জেলার গুথাওয়ালি গ্রামে একটি হিন্দু গুর্জার পরিবারে হামির সিং এবং কমল কুনওয়ারীর কাছে জন্মগ্রহণ করেন। তার পিতা ১৮৫৭ সালের সিপাহী বিদ্রোহে সক্রিয় অংশ নিয়েছিলেন এবং একাধিকবার গ্রেফতার হন। পথিকের পিতামহ ছিলেন ইন্দর সিং, যিনি মালাগড় রিয়াসাতের দেওয়ান ছিলেন এবং ব্রিটিশদের বিরুদ্ধে যুদ্ধ করতে গিয়ে নিহত হন।
যদিও, তার জন্মের নাম ছিল ভূপ সিং, কিন্তু ১৯১৫ সালে লাহোর ষড়যন্ত্র মামলায় জড়ানোর পর তিনি এটি পরিবর্তন করে "বিজয় সিং পথিক" রাখেন।

বীজলিয়া কৃষক আন্দোলন
কিশোর বয়সে তিনি বিপ্লবী সংগঠনে যোগ দেন এবং ভারতে ব্রিটিশ শাসনের বিরুদ্ধে সক্রিয় অংশ নেন। পথিকজির অসহযোগ আন্দোলন এতটাই সফল হয়েছিল যে লোকমান্য তিলক বীজলিয়া আন্দোলনকারীদের দাবি পূরণের জন্য মহারাণা ফতেহ সিংকে একটি চিঠি লিখেছিলেন। মহাত্মা গান্ধী তার সেক্রেটারি মহাদেব দেসাইকে পাঠান আন্দোলন অধ্যয়নের জন্য। পথিকই অখণ্ড রাজস্থানের জন্য লড়াই করেছিলেন এবং প্রধানমন্ত্রী জওহরলাল নেহেরু এবং সর্দার পাটেলের কাছে বিষয়টি নিয়েছিলেন। বীজলিয়ায় কৃষক আন্দোলনের নেতৃত্ব দেওয়ার জন্য তাকে জেলে পাঠানো হয়েছিল এবং টডগড়ের তহসিল ভবনে তৈরি বিশেষ কারাগারে রাখা হয়েছিল। কিষাণ পঞ্চায়েত, মহিলা মণ্ডল এবং যুবক মণ্ডল পথিককে তাদের নেতৃত্ব দেওয়ার জন্য আমন্ত্রণ জানায়।

পথিক মুক্তিযোদ্ধা ছিলেন। লেখিকা ইন্দিরা ব্যাস যেমন বলেছিলেন, "তিনি পতাকাকে প্রণাম করার চেয়ে তার জীবন শেষ করতে পছন্দ করবেন। তিনি বিখ্যাত পতাকা গানটিও লিখেছিলেন যা সেই সময়কালে খুব জনপ্রিয় ছিল।"

লেখক ও কবি
ভারতীয় বিপ্লবী এবং সত্যাগ্রহী হওয়ার কারণে তিনি হিন্দি কবি, লেখক এবং সাংবাদিকও ছিলেন। তিনি রাজস্থান কেশরী ও নবীন রাজস্থান পত্রিকার সম্পাদক ছিলেন। তিনি আজমির থেকে তার নিজস্ব স্বাধীন হিন্দি সাপ্তাহিক, রাজস্থান সন্দেশ এবং নব সন্দেশ শুরু করেছিলেন।

তিনি তরুণ রাজস্থান, হিন্দি সাপ্তাহিকের মাধ্যমেও তার মতামত প্রকাশ করেছেন। তিনি রাষ্ট্রীয় পথিক নামে পরিচিত ছিলেন।

লেখক হিসেবেও তিনি তার কিছু সুপরিচিত বই - অজয় মেরু (উপন্যাস), পথিক প্রমোদ (গল্প সংকলন), পথিকজি কে জেল কে পত্র, পথিক কি কবিতাও কা সংগ্রাহ ইত্যাদির মাধ্যমে প্রভাব ফেলেছিলেন। তিনি রাজপুতানা ও মধ্য ভারত প্রাদেশিক কংগ্রেসের সভাপতি হিসাবেও নিযুক্ত হন। মহাত্মা গান্ধী তাঁর সম্পর্কে বলেছিলেন যে পথিক একজন কর্মী, অন্যরা বক্তা।পথিক একজন সৈনিক, সাহসী এবং উদ্যমী...

মৃত্যু ও উত্তরাধিকার
১৯৫৪ সালে রাজস্থান রাজ্য গঠিত হলে পথিক আজমীরে মারা যান।

ভারত সরকার তাঁকে শ্রদ্ধা জানাতে একটি ডাকটিকিট জারি করেছিল। বিজয় সিং পথিক স্মৃতি সংস্থান নামে বিজয় সিং পথিকের অবদানের ইতিহাস বর্ণনা করেছিল।

তথ্যসূত্র

আরও পড়ুন
MuseIndia on Pathik

বহিঃসংযোগ
বিজয় সিং পথিক
পথিক জি সম্পর্কে বলা বই

উত্তরপ্রদেশের ভারতীয় স্বাধীনতা কর্মী
ভারতীয় বিপ্লবী
২০শ শতাব্দীর ভারতীয় কবি
উত্তরপ্রদেশের কবি
১৯৫৪-এ মৃত্যু
১৮৮২-এ জন্ম
বুলন্দশহর জেলার ব্যক্তি
উত্তরপ্রদেশের সাংবাদিক
২০শ শতাব্দীর ভারতীয় সাংবাদিক
লি উ-সোক

লি উ-সোক (; জন্ম: ৭ আগস্ট ১৯৯৭) হলেন একজন দক্ষিণ কোরীয় তীরন্দাজ, যিনি দক্ষিণ কোরিয়ার প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।

উ-সোক দক্ষিণ কোরিয়ার হয়ে ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি ১টি স্বর্ণ পদকসহ সর্বমোট ২টি পদক জয়লাভ করেছেন।

প্রারম্ভিক জীবন
লি উ-সোক ১৯৯৭ সালের ৭ই আগস্ট তারিখে দক্ষিণ কোরিয়ার ইনছনে জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন
উ-সোক দক্ষিণ কোরিয়ার প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।

তিনি তীরন্দাজীতে পুরুষদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ৩৫টি ১০ পয়েন্ট অর্জন করে সর্বমোট ৬৮১ পয়েন্ট নিয়ে তিনি ৫ম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৬০তম স্থান অধিকারী অস্ট্রেলিয়ার পিটার বুকুভালাসের মুখোমুখি হয়েছিলেন, যেখানে তিনি ৬–০ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর সেমি-ফাইনালে কিম উ-জিনের কাছে ৬–৫ সেট পয়েন্টের ব্যবধানে পরাজিত হয়ে ব্রোঞ্জ পদক ম্যাচে অংশগ্রহণ করেছিলেন, যেখানে তিনি জার্মানির ফ্লোরিয়ান উনরুহকে পরাজিত করে ব্রোঞ্জ পদক জয়লাভ করেছেন।

এছাড়াও তিনি কিম জে-দোক এবং কিম উ-জিনের সাথে দক্ষিণ কোরীয় দল হিসেবে পুরুষদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ১২০টি ১০ পয়েন্ট অর্জন করে সর্বমোট ২০৪৯ পয়েন্ট নিয়ে ১ম স্থান অধিকার করেছিল। অতঃপর কোয়ার্টার-ফাইনালে তারা জাপানকে ৬–০ সেট পয়েন্টের ব্যবধানে পরাজিত করে পরবর্তী পর্বে উত্তীর্ণ হয়েছিল। পরবর্তীকালে সেমি-ফাইনালে চীনের বিরুদ্ধে ৫–১ সেট পয়েন্টের ব্যবধানে জয়লাভ করে স্বর্ণ পদক ম্যাচে অংশগ্রহণ করেছিল, যেখানে তারা ফ্রান্সকে পরাজিত করে স্বর্ণ পদক জয়লাভ করেছেন।

তথ্যসূত্র

বহিঃসংযোগ

 

১৯৯৭-এ জন্ম
জীবিত ব্যক্তি
দক্ষিণ কোরীয় পুরুষ তীরন্দাজ
দক্ষিণ কোরিয়ার অলিম্পিক তীরন্দাজ
২০২৪ গ্রীষ্মকালীন অলিম্পিকের তীরন্দাজ
তীরন্দাজীতে অলিম্পিক পদক বিজয়ী
অলিম্পিক ব্রোঞ্জপদক বিজয়ী দক্ষিণ কোরীয়
২০২৪ গ্রীষ্মকালীন অলিম্পিকের পদক বিজয়ী
২০১৮ এশিয়ান গেমসের তীরন্দাজ
২০২২ এশিয়ান গেমসের তীরন্দাজ
তীরন্দাজীতে ইউনিভার্সিয়াড পদক বিজয়ী
তীরন্দাজীতে এশিয়ান গেমস পদক বিজয়ী
অলিম্পিক স্বর্ণপদক বিজয়ী দক্ষিণ কোরীয়
এশিয়ান গেমসে ব্রোঞ্জপদক বিজয়ী দক্ষিণ কোরীয়
এশিয়ান গেমসে রৌপ্যপদক বিজয়ী দক্ষিণ কোরীয়
এশিয়ান গেমসে স্বর্ণপদক বিজয়ী দক্ষিণ কোরীয়
২০১৮ এশিয়ান গেমসের পদক বিজয়ী
২০২২ এশিয়ান গেমসের পদক বিজয়ী
২০১৯ গ্রীষ্মকালীন ইউনিভার্সিয়াডের পদক বিজয়ী
২০১৭ গ্রীষ্মকালীন ইউনিভার্সিয়াডের পদক বিজয়ী
দক্ষিণ কোরিয়ার ইউনিভার্সিয়াড স্বর্ণপদক বিজয়ী
২০১৪ গ্রীষ্মকালীন যুব অলিম্পিকের তীরন্দাজ
ফ্লোরিয়ান উনরুহ

ফ্লোরিয়ান উনরুহ (; জন্ম: ৭ জুন ১৯৯৩) হলেন একজন জার্মান তীরন্দাজ, যিনি জার্মানির প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।

উনরুহ জার্মানির হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি একটি রৌপ্য পদক জয়লাভ করেছেন।

প্রারম্ভিক জীবন
ফ্লোরিয়ান উনরুহ ১৯৯৩ সালের ৭ই জুন তারিখে জার্মানির রেন্ডসবুর্গে জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন
উনরুহ জার্মানির প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।

তিনি তীরন্দাজীতে পুরুষদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ৩৯টি ১০ পয়েন্ট অর্জন করে সর্বমোট ৬৮১ পয়েন্ট নিয়ে তিনি ৩য় স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৬২তম স্থান অধিকারী মিশরের ইউসুফ তুলবার মুখোমুখি হয়েছিলেন, যেখানে তিনি ৬–০ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর সেমি-ফাইনালে ব্র্যাডি এলিসনের কাছে ৭–৩ সেট পয়েন্টের ব্যবধানে পরাজিত হয়ে ব্রোঞ্জ পদক ম্যাচে অংশগ্রহণ করেছিলেন, যেখানে তিনি দক্ষিণ কোরিয়ার লি উ-সোকের কাছে পরাজিত হয়েছেন।

অন্যদিকে তিনি এবং মিশেল ক্রোপেন একত্রে মিশ্র দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৭০টি ১০ পয়েন্ট অর্জন করে সর্বমোট ১৩৫১ পয়েন্ট নিয়ে ২য় স্থান অধিকার করেছিল। অতঃপর সেমি-ফাইনালে মার্কিন যুক্তরাষ্ট্রের বিরুদ্ধে ৫–৩ সেট পয়েন্টের ব্যবধানে জয়লাভ করে স্বর্ণ পদক ম্যাচে অংশগ্রহণ করেছিল, যেখানে তারা দক্ষিণ কোরিয়ার কাছে পরাজিত হয়ে রৌপ্য পদক জয়লাভ করেছে।

তথ্যসূত্র

বহিঃসংযোগ

 

১৯৯৩-এ জন্ম
জীবিত ব্যক্তি
জার্মান পুরুষ তীরন্দাজ
জার্মানির অলিম্পিক তীরন্দাজ
২০২৪ গ্রীষ্মকালীন অলিম্পিকের তীরন্দাজ
২০২০ গ্রীষ্মকালীন অলিম্পিকের তীরন্দাজ
২০১৫ ইউরোপিয়ান গেমসের তীরন্দাজ
২০২৩ ইউরোপিয়ান গেমসের তীরন্দাজ
তীরন্দাজীতে ইউরোপিয়ান গেমসের পদক বিজয়ী
জার্মানির অলিম্পিক রৌপ্যপদক বিজয়ী
২০২৪ গ্রীষ্মকালীন অলিম্পিকের পদক বিজয়ী
তীরন্দাজীতে অলিম্পিক পদক বিজয়ী
জার্মানির ইউরোপীয় গেমস ব্রোঞ্জপদক বিজয়ী
ইসরায়েল মাদায়ে

ইসরায়েল মাদায়ে (; জন্ম: ২৩ মার্চ ১৯৮৮) হলেন একজন চাদীয় তীরন্দাজ, যিনি চাদের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।

মাদায়ে চাদের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।

প্রারম্ভিক জীবন 
ইসরায়েল মাদায়ে ১৯৮৮ সালের ২৩শে মার্চ তারিখে চাদের এন'জামেনায় জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন 
মাদায়ে চাদের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।

তিনি তীরন্দাজীতে পুরুষদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ১৫টি ১০ পয়েন্ট অর্জন করে সর্বমোট ৬০০ পয়েন্ট নিয়ে তিনি ৬৪তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ১ম স্থান অধিকারী দক্ষিণ কোরিয়ার কিম উ-জিনের মুখোমুখি হয়েছিলেন, যেখানে তিনি ৬–০ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।

তথ্যসূত্র

বহিঃসংযোগ 

 

১৯৮৮-এ জন্ম
জীবিত ব্যক্তি
চাদীয় পুরুষ তীরন্দাজ
চাদের অলিম্পিক তীরন্দাজ
২০২৪ গ্রীষ্মকালীন অলিম্পিকের তীরন্দাজ
২০১৯ আফ্রিকান গেমসের প্রতিযোগী
পাবলো আচা

পাবলো আচা গনসালেস (; জন্ম: ৪ আগস্ট ১৯৯৬; পাবলো আচা নামে সুপরিচিত) হলেন একজন স্পেনীয় তীরন্দাজ, যিনি স্পেনের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।

আচা স্পেনের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।

প্রারম্ভিক জীবন
পাবলো আচা গনসালেস ১৯৯৬ সালের ৪ঠা আগস্ট তারিখে স্পেনের বুর্গোসে জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন
আচা স্পেনের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।

তিনি তীরন্দাজীতে পুরুষদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ২৯টি ১০ পয়েন্ট অর্জন করে সর্বমোট ৬৬২ পয়েন্ট নিয়ে তিনি ৩৩তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৩২তম স্থান অধিকারী চীনা তাইপেইয়ের লিন জিহ-সিয়াংয়ের মুখোমুখি হয়েছিলেন, যেখানে তিনি ৬–২ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।

অন্যদিকে তিনি এবং এলিয়া কানালেস একত্রে মিশ্র দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৫৫টি ১০ পয়েন্ট অর্জন করে সর্বমোট ১৩২৪ পয়েন্ট নিয়ে ১৩তম স্থান অধিকার করেছিল। অতঃপর কোয়ার্টার-ফাইনালে ভারতের কাছে ৫–৩ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।

তথ্যসূত্র

বহিঃসংযোগ

 

১৯৯৬-এ জন্ম
জীবিত ব্যক্তি
স্পেনীয় পুরুষ তীরন্দাজ
স্পেনের অলিম্পিক তীরন্দাজ
২০২৪ গ্রীষ্মকালীন অলিম্পিকের তীরন্দাজ
২০১৯ ইউরোপিয়ান গেমসের তীরন্দাজ
২০২৩ ইউরোপিয়ান গেমসের তীরন্দাজ
তীরন্দাজীতে ইউরোপিয়ান গেমসের পদক বিজয়ী
লিন জিহ-সিয়াং

লিন জিহ-সিয়াং (; জন্ম: ১ আগস্ট ২০০১) হলেন একজন তাইওয়ানি তীরন্দাজ, যিনি চীনা তাইপেইয়ের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।

জিহ-সিয়াং চীনা তাইপেইয়ের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।

প্রারম্ভিক জীবন
লিন জিহ-সিয়াং ২০০১ সালের ১লা আগস্ট তারিখে চীনা তাইপেইয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন
জিহ-সিয়াং চীনা তাইপেইয়ের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।

তিনি তীরন্দাজীতে পুরুষদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ৩৩টি ১০ পয়েন্ট অর্জন করে সর্বমোট ৬৬২ পয়েন্ট নিয়ে তিনি ৩২তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৩৩তম স্থান অধিকারী স্পেনের পাবলো গনসালেসের মুখোমুখি হয়েছিলেন, যেখানে তিনি ৬–২ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর ৩২ জনের পর্বে কিম উ-জিনের কাছে ৬–০ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।

এছাড়াও তিনি তাই ইউ-সুয়ান এবং তাং ছিহ-ছুনের সাথে তাইওয়ানি দল হিসেবে পুরুষদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৯৫টি ১০ পয়েন্ট অর্জন করে সর্বমোট ১৯৯২ পয়েন্ট নিয়ে ৫ম স্থান অধিকার করেছিল। অতঃপর প্রাথমিক পর্বে তারা গ্রেট ব্রিটেনকে ৬–০ সেট পয়েন্টের ব্যবধানে পরাজিত করে পরবর্তী পর্বে উত্তীর্ণ হয়েছিল। পরবর্তীকালে কোয়ার্টার-ফাইনালে চীনের কাছে ৫–১ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।

তথ্যসূত্র

বহিঃসংযোগ

 

২০০১-এ জন্ম
জীবিত ব্যক্তি
তাইওয়ানি পুরুষ তীরন্দাজ
তাইওয়ানের অলিম্পিক তীরন্দাজ
২০২৪ গ্রীষ্মকালীন অলিম্পিকের তীরন্দাজ
মার্কুস ভিনিসিউস দি'আলমেইদা

মার্কুস ভিনিসিউস কারভালিয়ো লোপেস দি'আলমেইদা (; জন্ম: ৩০ জানুয়ারি ১৯৯৮; মার্কুস ভিনিসিউস দি'আলমেইদা নামে সুপরিচিত) হলেন একজন ব্রাজিলীয় তীরন্দাজ, যিনি ব্রাজিলের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।

দি'আলমেইদা ব্রাজিলের হয়ে ২০১৬, ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন।

প্রারম্ভিক জীবন
মার্কুস ভিনিসিউস কারভালিয়ো লোপেস দি'আলমেইদা ১৯৯৮ সালের ৩০শে জানুয়ারি তারিখে ব্রাজিলের রিউ দি জানেইরুতে জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন
দি'আলমেইদা ব্রাজিলের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।

তিনি তীরন্দাজীতে পুরুষদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ২৮টি ১০ পয়েন্ট অর্জন করে সর্বমোট ৬৭৩ পয়েন্ট নিয়ে তিনি ১৭তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৪৮তম স্থান অধিকারী ইউক্রেনের মিখাইলো উসাচের মুখোমুখি হয়েছিলেন, যেখানে তিনি ৬–২ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর ১৬ জনের পর্বে কিম উ-জিনের কাছে ৭–১ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।

অন্যদিকে তিনি এবং আনা লুইজা কায়েতানো একত্রে মিশ্র দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৫৬টি ১০ পয়েন্ট অর্জন করে সর্বমোট ১৩৩৩ পয়েন্ট নিয়ে ১০ম স্থান অধিকার করেছিল। অতঃপর ১৬ দলের পর্বে মেক্সিকোর কাছে ৫–১ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।

তথ্যসূত্র

বহিঃসংযোগ

 

১৯৯৮-এ জন্ম
জীবিত ব্যক্তি
ব্রাজিলীয় পুরুষ তীরন্দাজ
ব্রাজিলের অলিম্পিক তীরন্দাজ
২০২৪ গ্রীষ্মকালীন অলিম্পিকের তীরন্দাজ
২০২০ গ্রীষ্মকালীন অলিম্পিকের তীরন্দাজ
২০১৬ গ্রীষ্মকালীন অলিম্পিকের তীরন্দাজ
বিশ্ব তীরন্দাজী চ্যাম্পিয়নশিপের পদক বিজয়ী
রিউ দি জানেইরুর (শহর) ক্রীড়াবিদ
তীরন্দাজীতে প্যান আমেরিকান গেমস পদক বিজয়ী
২০২৩ প্যান আমেরিকান গেমসের তীরন্দাজ
২০১৯ প্যান আমেরিকান গেমসের তীরন্দাজ
২০১৫ প্যান আমেরিকান গেমসের তীরন্দাজ
২০১৪ গ্রীষ্মকালীন যুব অলিম্পিকের তীরন্দাজ
মোহাম্মদ আব্দুল হালিম

মোহাম্মদ আবদুল হালিম হলেন একজন বাংলাদেশি প্রাক্তন ফুটবলার, যিনি ১৯৭৬ থেকে ১৯৭৯ সাল পর্যন্ত বাংলাদেশ জাতীয় দলের হয়ে স্ট্রাইকার হিসেবে খেলেছেন। তিনি ১৯৮০ এএফসি এশিয়ান কাপ বাছাইপর্বের সময় তিনটি গোল করেন এবং বাংলাদেশকে প্রথমবারের মতো মূল টুর্নামেন্টে যোগ্যতা অর্জনে সহায়তা করেন। হালিম ১৯৭৬ সালের ঢাকা লিগ মৌসুমে পিডব্লিউডি স্পোর্টস ক্লাব-এর হয়ে খেলার সময় যৌথ-সর্বোচ্চ গোলদাতা ছিলেন, তবে তিনি বাংলাদেশের বড় দলের হয়ে খেলেননি। তার ক্লাব ক্যারিয়ারের বেশিরভাগ সময় রহমতগঞ্জ এমএফএস-এর সাথে শীর্ষ স্তরে কাটিয়েছেন।

প্রারম্ভিক জীবন 
তার স্কুল বছরগুলিতে, হালিম নিজেকে অ্যাথলেটিক্সে নিমজ্জিত করেছিলেন এবং বহু উচ্চ লাফ ও ম্যারাথন আন্ত-স্কুল প্রতিযোগিতায় অংশ নিয়েছিলেন।

ক্যারিয়ার 
হালিমের ঢাকা ক্যারিয়ার শুরু হয় ১৯৭৪ সালে হোল্ডেন একাদশ দিয়ে। পরের বছর, তিনি ঢাকা দ্বিতীয় বিভাগে ফায়ার সার্ভিসের হয়ে খেলেন। ১৯৭৬ সালে, হালিম ঢাকায় শীর্ষ পর্যায়ের ফুটবল খেলার সুযোগ পান ঢাকা লীগে। তিনি অফিস দল পিডব্লিউডি স্পোর্টস ক্লাব-তে যোগ দেন এবং মোহামেডান স্পোর্টিং ক্লাব (ঢাকা)-এর হাফিজউদ্দিন আহমেদের সাথে ১৩ গোল করে লিগে যৌথ-শীর্ষ গোলদাতা হন। সেই বছর, হালিম প্রতিষ্ঠিত স্ট্রাইকার আশরাফুদ্দিন আহমেদ চুন্নু, আবদুল গাফ্ফার এবং এনায়েতুর রহমানকে ছাড়িয়ে যান। এরপর হালিম রহমতগঞ্জ এমএফএসে যোগ দেন।

লিগের যৌথ-সর্বোচ্চ স্কোরার হওয়ার কারণে, হালিমকে বাংলাদেশ জাতীয় দলে ডাকা হয় এবং ১৯৭৬ সালের কিং কাপে অংশগ্রহণ করতে যান। হালিম, যিনি ১৯৭৭ এএফসি যুব চ্যাম্পিয়নশিপে খেলেছিলেন, ঢাকায় ১৯৭৮ সালের এএফসি যুব চ্যাম্পিয়নশিপের জন্য স্ট্যান্ডবাই ছিলেন কিন্তু চূড়ান্ত তালিকায় স্থান পাননি। সিনিয়র জাতীয় দলে হালিমের শুরুটা ছিল আশাব্যঞ্জক। ১৯৭৯ সালে, ঢাকায় এশিয়ান কাপের বাছাই পর্বে আফগানিস্তানের বিপক্ষে হালিম দুটি গোল করেছিলেন, বাংলাদেশ প্রথমার্ধে দুই গোলে পিছিয়ে পড়ার পর। তিনি বাংলাদেশকে ১৯৮০ এএফসি এশিয়ান কাপের যোগ্যতা অর্জনে সহায়তা করেছিলেন, কারণ তিনি ঢাকায় তাদের তৃতীয় বাছাইপর্বের ম্যাচে আফগানিস্তানের বিরুদ্ধে ৩-২ জয়ের সময় গোল করেছিলেন। তবে হাঁটুর ইনজুরির কারণে হালিমের আন্তর্জাতিক ক্যারিয়ার শেষ হয়ে যায়।

ব্যক্তিগত জীবন 
ময়মনসিংহ জেলার ঈশ্বরগঞ্জ উপজেলায় জন্মগ্রহণকারী হালিমের দুই ছেলে রয়েছে, যারা সাবেক ফুটবল খেলোয়াড়ও ছিলেন এবং ঢাকা তৃতীয় বিভাগ ফুটবল লীগে খেলেছেন। পেশাদার ফুটবল খেলা থেকে অবসর নেওয়ার পর হালিম কোচিং পেশায় যোগ দিলেও খুব বেশি দিন এর সাথে লেগে থাকেননি।

২০২২ সালের ফেব্রুয়ারিতে, হালিম মিডিয়াকে জানিয়েছিলেন যে তিনি দীর্ঘদিন ধরে হৃদরোগে ভুগছেন এবং তার শারীরিক অবস্থা ধীরে ধীরে অবনতি হচ্ছে। সেই সঙ্গে হালিমের আগের খেলার সময় থেকে হাঁটুর চোট এখনও কাটেনি। তিনি আরও জানান, টাকার অভাবে তিনি উন্নত চিকিৎসা করাতে পারছেন না। হালিমের বড় ভাই, আবদুর রাজ্জাক, একজন ফুটবলার যিনি ৭০ এর দশকে ঢাকা লিগে খেলেছিলেন, ২৩ অক্টোবর ২০২৩ সালে মারা যান।

আন্তর্জাতিক গোল

তথ্যসূত্র 

পুরুষ ফুটবল ফরোয়ার্ড
ব্রাদার্স ইউনিয়নের ফুটবলার
রহমতগঞ্জ এমএফএস-এর ফুটবলার
বাংলাদেশের আন্তর্জাতিক ফুটবলার
বাংলাদেশের আন্তর্জাতিক যুব ফুটবলার
বাংলাদেশী পুরুষ ফুটবলার
ময়মনসিংহ জেলার ব্যক্তি
২০শ শতাব্দীর বাংলাদেশী পুরুষ ক্রীড়াবিদ
জীবিত ব্যক্তি
আব্দুল সামাদ খান

আবদুল সামাদ (জন্ম: ২৫ ফেব্রুয়ারি, ১৯৯৮ ) হলেন একজন পাকিস্তানি ক্রিকেটার।  তিনি ২০১৬ সালের ডিসেম্বরে ২০১৬-১৭ বিভাগীয় ওয়ানডে কাপ সিজনে পাকিস্তান ইন্টারন্যাশনাল এয়ারলাইন্স ক্রিকেট দলের হয়ে লিস্ট এ অভিষেক করেন।  তিনি ২৬ সেপ্টেম্বর, ২০১৭ খ্রিস্টাব্দে ২০১৭-১৮ কায়েদ-ই-আজম ট্রফিতে ফয়সালাবাদের হয়ে প্রথম-শ্রেণীর ক্রিকেটে অভিষেক করেন।  ২০১৮ সালের এপ্রিল মাসে, তাকে ২০১৮ পাকিস্তান কাপে পাঞ্জাবের স্কোয়াডে নাম দেওয়া হয়।

তথ্যসূত্র 

১৯৯৮-এ জন্ম
পাকিস্তানি ক্রিকেটার
ক্রিকেটার
ঝিকরগাছা সরকারি এম.এল. মডেল হাই স্কুল

ঝিকরগাছা সরকারি এম.এল. মডেল হাই স্কুল যশোর জেলার ঝিকরগাছা উপজেলায় অবস্থিত একটি প্রাচীন মাধ্যমিক বিদ্যালয়। বিদ্যালয়টি ১৮৮৮ সালে প্রতিষ্ঠিত হয় এবং ১৯৩৯ সালে কলকাতা বিশ্ববিদ্যালয় থেকে স্বীকৃতি পেয়েছিল।

অবস্থান 
বিদ্যালয়টি ঝিকরগাছা পৌরসভায় অবস্থিত। যশোর থেকে বিদ্যালয়টির দুরত্ব । বিদ্যালয়ের পূর্বদিকে রয়েছে ঝিকরগাছা উপজেলা স্বাস্থ্য কমপ্লেক্স, পশ্চিম দিকে রয়েছে সরকারি শহীদ মশিউর রহমান কলেজ ও উত্তর দিকে রয়েছে ঝিকরগাছা বি.এম. হাই স্কুল।

ইতিহাস 

 ব্রিটিশ আমল
বিদ্যালয়টি ১৮৮৮ সালে প্রতিষ্ঠিত হয়। ১৯০১ সালে মাইনর স্কুল হিসেবে স্বীকৃতি পায়।‌ ১৯৩৭ সালে উচ্চ এবং ১৯৩৯ সালে কলকাতা বিশ্ববিদ্যালয় থেকে স্বীকৃতি লাভ করে। বিদ্যালয় থেকে প্রথম মেট্রিক পরীক্ষায় অংশগ্রহণ করে ১৯৪০ সালে। দ্বিতীয় বিশ্বযুদ্ধের সময় ১৯৪১ সালে বিদ্যালয়ের ক্যাম্পাসটিকে সামরিক বাহিনী দখল করে নেয় এবং বিদ্যালয়টি মিসরিদেরা নামক একটি গ্রামে স্থানান্তর হয়। ১৯৪৬ সালে সামরিক বাহিনী ফিরে গেলে বিদ্যালয়টি আবার তার নিজ ক্যাম্পাসে ফিরে আসে।

 পাকিস্তান আমল
১৯৪৮ সালে বিদ্যালয়টি পূর্ব পাকিস্তান মাধ্যমিক শিক্ষা বোর্ডের অন্তর্ভুক্ত হয় এবং ১৯৬০ সালে নতুন পাঠ্যক্রম, জুনিয়র বৃত্তি এবং এসএসসি পরীক্ষা অংশগ্রহণ করে। ১৯৬৪ সালে যশোর বোর্ডের অন্তর্ভুক্ত হয়। ১৯৭১ সালে মোঃ আবু দাউদ নামের এক ব্যক্তি প্রধান শিক্ষক হিসেবে নিয়োগ হয়েছিলেন।

 স্বাধীনতার পরবর্তী সময়ে 
১৯৯৪ সালে একটি ভবন নির্মিত হয়েছিল।
২০১৪ সালে মডেল হাই স্কুল হিসাবে স্বীকৃত পায়। সর্বশেষ বিদ্যালয়টি ২০১৮ সালে সরকারি বিদ্যালয়ে পরিণত হয় এবং নাম পরিবর্তন করে ঝিকরগাছা সরকারি এম.এল. মডেল উচ্চ বিদ্যালয় করা হয়।

তথ্যসূত্র 

যশোর জেলার বিদ্যালয়
১৮৮৮-এ প্রতিষ্ঠিত শিক্ষাপ্রতিষ্ঠান
১৮৮৮-এ ব্রিটিশ ভারতে প্রতিষ্ঠিত
মোহাম্মদ ইয়াহইয়া আখতার

মুহাম্মদ ইয়াহিয়া আখতার একজন বাংলাদেশী অধ্যাপক ও গবেষক। তিনি চট্টগ্রাম বিশ্ববিদ্যালয়ের রাজনীতি বিজ্ঞান বিভাগে অধ্যাপনায় নিয়োজিত ছিলেন। বর্তমানে তিনি চট্টগ্রাম বিশ্ববিদ্যালয়ের ২০তম উপাচার্য (ভিসি) হিসেবে দায়িত্ব পালন করছেন। ২০২৪ সালের ১৮ সেপ্টেম্বর তিনি এই পদে নিয়োগ লাভ করেন।

প্রারম্ভিক জীবন ও শিক্ষা 
মুহাম্মদ ইয়াহ্ইয়ার বাড়ি বাংলাদেশের খুলনা জেলায়। মুহাম্মদ ইয়াহিয়া আখতার রাজশাহী বিশ্ববিদ্যালয় থেকে রাষ্ট্রবিজ্ঞানে বিএসএস (অনার্স) এবং এমএসএস ডিগ্রি অর্জন করেন। পরবর্তীতে তিনি কানাডার ইউনিভার্সিটি অব ওয়াটারলু থেকে রাষ্ট্রবিজ্ঞানে দ্বিতীয় স্নাতকোত্তর সম্পন্ন করেন। পরে, তিনি অস্ট্রেলিয়ার ইউনিভার্সিটি অব সিডনি থেকে পিএইচডি ডিগ্রি অর্জন করেন।

কর্মজীবন 
অধ্যাপক আখতার ১৯৮২ সালে চট্টগ্রাম বিশ্ববিদ্যালয়ের রাজনীতি বিজ্ঞান বিভাগের একজন প্রভাষক হিসেবে তার কর্মজীবন শুরু করেন এবং অধ্যাপক হিসেবে অবসর গ্রহন করেন। তার গবেষণার মূল ক্ষেত্রসমূহের মধ্যে রয়েছে সমসাময়িক রাজনীতি, দুর্নীতি, ধর্ম, নির্বাচন এবং রাজনৈতিক সংস্কৃতি। তিনি দেশ-বিদেশের বিভিন্ন গবেষণা জার্নালে গুরুত্বপূর্ণ প্রবন্ধ প্রকাশ করেছেন। ২০২৪ সালের ১২ আগস্ট শিক্ষার্থীদের দাবির মুখে চবির ১৯তম উপাচার্য প্রফেসর ড. আবু তাহের পদত্যাগের পর ১৮ সেপ্টেম্বর মোহাম্মদ ইয়াহইয়া এই পদে দায়িত্ব গ্রহণ করেন।

প্রকাশনা ও গবেষণা 
ড. আখতারের লেখালেখি মূলত গবেষণামূলক এবং তিনি রাজনীতি ও সমাজতত্ত্ব বিষয়ে বহু প্রবন্ধ ও গ্রন্থ প্রকাশ করেছেন। তার লেখা বই "ইলেকটোরাল করাপশন ইন বাংলাদেশ" (২০০১), যা ইংল্যান্ডের অ্যাশগেট পাবলিশিং লিমিটেড থেকে প্রকাশিত, পশ্চিমা ও প্রাচ্যের প্রতিষ্ঠিত সমাজবিজ্ঞানীদের উষ্ণ সমাদর পেয়েছে। এছাড়াও তার "রাজনৈতিক সংস্কৃতি ও সামাজিকীকরণঃ প্রসঙ্গ বাংলাদেশ" (১৯৯১), "নির্বাচন, দুর্নীতি ও রাজনীতি" (২০০৩) এবং "চারদলীয় জোট সরকারের দেশ শাসন" (২০০৩) বইগুলোও বহুল পঠিত হয়েছে।

গবেষণার ক্ষেত্র 
ড. আখতার সমসাময়িক রাজনীতি, দুর্নীতি, ধর্ম, নির্বাচন এবং রাজনৈতিক সংস্কৃতি নিয়ে গভীর আগ্রহের সাথে গবেষণা করেন। তার প্রবন্ধ ও গবেষণা অনেক আন্তর্জাতিক জার্নাল এবং সেমিনারে প্রকাশিত হয়েছে। ট্রান্সপারেন্সি ইন্টারন্যাশনাল বাংলাদেশ তার লেখা "দুর্নীতি রোধে সংবাদপত্রের ভূমিকা" শীর্ষক রিসার্চ মনোগ্রাফ প্রকাশ করেছে।

সামাজিক ও গবেষণা কার্যক্রম 
ড. আখতার একাডেমিক কাজের পাশাপাশি সামাজিক ও গবেষণামূলক বিভিন্ন প্রতিষ্ঠানের সাথে সক্রিয়ভাবে জড়িত। তিনি ট্রান্সপারেন্সি ইন্টারন্যাশনাল বাংলাদেশ-এর সদস্য এবং রিসার্চ সোসাইটি অব বাংলাদেশ-এর যুগ্ম মহাসচিব হিসেবে দায়িত্ব পালন করছেন। এছাড়া, তিনি ইয়ুথ ফোরাম ফর ডেমোক্রাসির চট্টগ্রাম বিশ্ববিদ্যালয়ের উপদেষ্টা হিসেবে কাজ করছেন।

তথ্যসূত্র 

জীবিত ব্যক্তি
চট্টগ্রাম বিশ্ববিদ্যালয়ের শিক্ষক
বাংলাদেশী শিক্ষায়তনিক
চট্টগ্রাম বিশ্ববিদ্যালয়ের উপাচার্য
এস্টার ভিলাররুব্লা এসকেলস

এস্টার ভিলাররুব্লা এসকেলেস (জন্ম ১৯৬৫), হলেন একজন অ্যান্ডোরীয় রাজনীতিবিদ এবং শিক্ষাবিদ, যিনি ২২ মে ২০১৯ সাল থেকে জেভিয়ার এসপট সরকারের শিক্ষা ও উচ্চ শিক্ষা মন্ত্রী হিসেবে দায়িত্ব পালন করছেন  

স্পেনের কাতালুনিয়ার লা সেউ ডি'উর্গেলে জন্মগ্রহণকারী ভিলাররুব্লা বার্সেলোনার র‍‍্যামন লুল বিশ্ববিদ্যালয়ে শিক্ষা নিয়ে পড়াশোনা করেছেন। তিনি ১৯৮৫ থেকে ১৯৯১ সালের মধ্যে বার্সেলোনায়, ১৯৯১ থেকে ২০১১ সালের মধ্যে অ্যান্ডোরাতে একজন কাতালান ভাষার শিক্ষক ছিলেন।  ২০১৫ এন্ডোরীয় স্থানীয় নির্বাচনে তিনি আন্দোরা লা ভেলা সিটি কাউন্সিলে একটি আসন জিতেছিলেন, যা আন্দোরার ডেমোক্র্যাটদের প্রতিনিধিত্ব করে।

তথ্যসূত্র 

১৯৬৫-এ জন্ম
জীবিত ব্যক্তি
২১শ শতাব্দীর নারী রাজনীতিবিদ
অ্যান্ডোরীয় ডেমোক্র্যাট রাজনীতিবিদ
কাতালান বংশোদ্ভূত আন্ডোরীয় ব্যক্তি
এন্ডোরাতে স্পেনীয় অভিবাসী
র‍‍্যামন লুল বিশ্ববিদ্যালয়ের প্রাক্তন শিক্ষার্থী
আন্ডোরার নারী মন্ত্রী
রাজনীতিতে আন্ডোরীয় নারী
জাবর মুয়াদি

শেখ জাবর মুয়াদি (; , ১ এপ্রিল ১৯১৯ - ১৯ মে ২০০৯) ছিলেন একজন ইসরায়েলি দ্রুজ রাজনীতিবিদ যিনি ১৯৫১ এবং ১৯৮১ সালের মধ্যে সাতটি ভিন্ন দলের জন্য নেসেটের সদস্য হিসাবে কাজ করেছিলেন।

জীবনী 
ব্রিটিশ-নিয়ন্ত্রিত ফিলিস্তিনের ইরকায় জন্মগ্রহণকারী মুয়াদি ১৯৫১ সালে ইসরায়েলি আরবদের জন্য গণতান্ত্রিক তালিকার সদস্য হিসেবে নেসেটে প্রথম নির্বাচিত হন। যদিও তিনি ১৯৫৫ সালের নির্বাচনে তার আসন হারান, তিনি ১৩ ফেব্রুয়ারি ১৯৫৬ সালে সেফ এল-দিন এল-জুবির স্থলাভিষিক্ত হিসেবে নেসেটে ফিরে আসেন। ১৯৫৯ সালের নির্বাচনে তিনি আবারও তার আসন হারান।

১৯৬১ সালে সহযোগিতা ও ব্রাদারহুড তালিকায় নির্বাচিত হওয়ার পর তিনি আবার নেসেটে ফিরে আসেন। ১৯৬৫ সালের নির্বাচনে তিনি তার আসনটি ধরে রেখেছিলেন। পরের বছর কোঅপারেশন অ্যান্ড ব্রাদারহুড প্রগতি ও উন্নয়নের সাথে একীভূত হয়ে সহযোগিতা ও উন্নয়ন গঠন করে। ১ জানুয়ারি ১৯৬৭-এ দুটি দল আবার বিভক্ত হয়ে যায় এবং ১১ এপ্রিল, মুয়াদি তার নিজস্ব একক-সদস্যীয় দল, ড্রুজ পার্টি, যেটি ১৯৫৯ সালের নির্বাচন পর্যন্ত তিনি প্রতিনিধিত্ব করেছিলেন, গঠনের জন্য আলাদা হয়ে যান।

নির্বাচনে তাকে প্রগতি ও উন্নয়নের তালিকায় নেসেটে ফিরিয়ে দেওয়া হয় এবং ২৭ অক্টোবর ১৯৭১-এ যোগাযোগ উপমন্ত্রী নিযুক্ত হন, দ্বিতীয় অ-ইহুদি হিসেবে ইসরায়েলি সরকারের অংশ হন। তিনি ১৯৭৩/সালে পুনরায় নির্বাচিত হন। ফেব্রুয়ারী ১৯৭৪ সালে দলটি জোটবদ্ধতায় একীভূত হয় এবং ৬ মে মুয়াদি তার উপমন্ত্রী পদে পুনরায় নিযুক্ত হন। ২৪ মার্চ ১৯৭৫-এ তিনি কৃষি উপমন্ত্রী হন। 8 জুন ১৯৭৬-এ অগ্রগতি এবং উন্নয়ন সারিবদ্ধতা ত্যাগ করে এবং পরের বছর বেদুইন এবং গ্রামবাসীদের জন্য আরব তালিকার সাথে সংযুক্ত আরব তালিকা তৈরি করে, সপ্তম দল মুয়াদি নেসেটে প্রতিনিধিত্ব করেছিল। জোট ত্যাগ করলেও তিনি উপমন্ত্রী রয়ে গেছেন।

তিনি ১৯৭৭ সালের নির্বাচনে তার আসন হারান, কিন্তু অন্যান্য দলের সদস্যদের সাথে একটি ঘূর্ণন চুক্তির অংশ হিসাবে নেসেটে পুনরায় প্রবেশ করার কারণে। যাইহোক, হামাদ আবু রাবিয়া মুয়াদির এটি গ্রহণ করার জন্য তার আসন থেকে পদত্যাগ করার জন্য একটি চুক্তিতে ফিরে যাওয়ার পরে (একটি আদালত চুক্তিটিকে অবৈধ বলে রায় দিয়েছিল), তাকে মুয়াদির ছেলেরা গুলি করে হত্যা করে। প্রতিশোধের হুমকি সত্ত্বেও, মুয়াদি ১৯৮১ সালের ১২ জানুয়ারি তার আসন গ্রহণ করেন। তিনি ১৯৮১ সালের নির্বাচনে চূড়ান্ত সময়ের জন্য তার আসন হারান, যেখানে ইউনাইটেড আরব তালিকা নির্বাচনী থ্রেশহোল্ড অতিক্রম করতে ব্যর্থ হয়।

তিনি ২০০৯ সালে ৯০ বছর বয়সে মারা যান।

তথ্যসূত্র

বহিঃসংযোগ

প্রগতি ও উন্নয়নের রাজনীতিবিদ
নেসেটের সদস্য ১৯৭৭-১৯৮১
নেসেটের সদস্য ১৯৭৪-১৯৭৭
নেসেটের সদস্য ১৯৬৯-১৯৭৪
নেসেটের সদস্য ১৯৬৫-১৯৬৯
নেসেটের সদস্য ১৯৬১-১৯৬৫
নেসেটের সদস্য ১৯৫৫-১৯৫৯
নেসেটের সদস্য ১৯৫১-১৯৫৫
নেসেটের দ্রুজ সদস্য
ইসরায়েলের উপমন্ত্রী
সহযোগিতা এবং ভ্রাতৃত্বের রাজনীতিবিদ
অ্যালাইনমেন্ট (ইসরায়েল) এর রাজনীতিবিদ
২০০৯-এ মৃত্যু
১৯১৯-এ জন্ম
সহযোগিতা ও উন্নয়নের রাজনীতিবিদ
ইসরায়েলি আরবদের জন্য গণতান্ত্রিক তালিকার রাজনীতিবিদ
ইসরায়েলি দ্রুজ উপদলের রাজনীতিবিদ
সংযুক্ত আরব তালিকা (১৯৭৭) এর রাজনীতিবিদ